January | 2016 | rondomtaliedraai
Posted on January 31, 2016 by rondomtaliedraai
Ek hoop daar iets vir jou om op jou wenslysie te sit, maar bowe al dat jy sal glimlag. Hoop jy het ‘n lekker Sondag.
Posted on January 29, 2016 by rondomtaliedraai
Die weer is vreemd hier vandag. Sulke dikkerige wolke en die wind waai woes en is soms koud. Die weerberig het darem ook soms die kat aan die spene beet.
Die twee foto’s is van Vivian Meier
Posted on January 26, 2016 by rondomtaliedraai
Eish … ek is een van die mense wat so kan wroeg oor liefdadigheid. Ek dink nie ek is die suinigste mens op aarde nie en gee graag ‘n fooitjie of vir mense wat my vra(soms ook nie vra nie), maar dan op ‘n oggend soos vanoggend is dit of my nekhare regop staan as die man by die verkeerslig met sy stuk karton my aandag probeer kry. Ek ken glad nie sy omstandighede nie maar hy en sy vrou(?) staan baie gereeld op dieselfde plek.
Ek wonder oor die mense en is tien tree verder spyt ek het maar nie ‘n geldjie gegee nie, met om by die volgende verkeerslig die man met lisensiehouers en ander goedjies te sien… moes ek maar vir hom gegee het? Ek kan darem so wroeg oor hierdie mense. In ons dorp is daar heelwat liefdadigheidsorganisasies en die staat se gesinsorgdepartement het ook ‘n kantoor. Ons het ‘n hele paar skuilings waar jy goedere en geld kan aflaai. Waarom wonder ek, pla die mense by die verkeerslig my so – omdat ek nie gee nie? omdat ek nie betrokke wil raak nie? of omdat dat ek eintlik nie saam met hulle keuse van geld insamel stem nie? Wat voel jy oor die mense op die straathoeke?
Grinnik… ek het toe sommer om my gewete bietjie te flous my naam na 38312 (Afriforum se droogtehulp) gestuur!
Kom laat ons maar afsluit met ‘n glimlag.
Posted on January 24, 2016 by rondomtaliedraai
Mens is so dankbaar vir die plekke wat lekker reën gehad het. Die damme bly maar leeg. Op sommige plekke het die reën darem heerlike verligting gebring. Ons harte gaan ook uit na die plekke gebuk gaan onder die uiterste weersomstandighede.
Dankie vir die inloer Ek hoop daar is ietsie te kope en indien nie, dat jy ten minste sal glimlag.
Posted on January 22, 2016 by rondomtaliedraai
Eish… soms is ‘n ‘goedkoop’ winkel glad nie so goedkoop nie. Ek is opsoek na ‘n nuwe tuinslang en ry saam met ‘n buurvrou Makro toe. Wat ‘n teleurstelling 2X so duur as Checkers vir 20 meter!
Posted on January 20, 2016 by rondomtaliedraai
Ek was vanmiddag by die herdenkingsdiens van ‘n vriendin wat se ma verlede week oorlede is. Vandag verlang ek weer na my eie ma…
Posted on January 17, 2016 by rondomtaliedraai
Ek het nooit gedink dat ek ooit na die warmte aan die einde van verlede jaar, ek sou vandag kan sê – ‘Nogal koelerig vandag’
Hoop jy het ‘n heerlike Sondag en dat die week ook na jou sin sal wees. Dankie vir die inloer… hoop die kopies sal jou ten minste laat glimlag.